als_Latn dik_Latn sag_Latn
Sot futbolli ynë përfaqësues jeton një ditë tejet të vështirë. Një ditë e cila brenda vetes është e ngatërruar keqazi, me ndjesi të cilat asnjë shqiptar shqeto kudo ku ndodhet nuk do të dëshironte t’I përjetonte në këtë mënyrë… Kjo e mërkurë rutinë e miqësoreve ndërkombëtare, do ta gjejë kombin tonë me dy përfaqësuese. Kombëtarja jonë luan në Durrës në me Maltën në një ndeshje “kolaudimi” të formacionit, në një ambjent të qetë mbase pa tifozët kuqezinj të Kosovës, të cilët do të jenë në Mitrovicë. Atje larg në Mitrovicë në stadiumin “Adem Jashari” është e pamundur për të siguruar një bilëtë magjike për ndeshjen e parë të shtetit më të ri në Europë. Por himni nuk do të ekzekutohet, simbolet do të mungojë… Po tifozët? A do t’i kenë pankartat “një komb një kombëtare”. Ç’kuptim do të kenë? Është një ndeshje e veçantë, e çuditshme, megjithmend për t’u parë, megjithëse përballë është vetëm Haiti. Sot, atje në Mitrovicë është pikënisja e një aventure sfiduese për shqiptarët e Kosovës. Po në Durrës? Qetësi dhe frikë e madhe… De Biazit i është larguar Ujkani dhe italiani kërkon të pyesë dhe të tjerët nëse do të jenë besnikë deri në fund. Mundet që të pakënaqurit e tjerë t’i bashkohen Kosovës, megjithëse për momentin të luash me Shqipërinë është luks dhe natyralitet për ata që vërtet e quajnë veten shqiptar. Që sot fatkeqësisht jemi të ndarë në futboll dhe secili duhet të bëjë llogaritë e veta. Edhe FSHF-ja dhe komiteti i ri duhet domosdoshmërisht të hartojnë politika të reja të zgjuara dhe afatgjatë, të mos investojnë për lojtarë që nesër mund të thonë në moment tung. Për një kohë të gjatë do të jemi dy, mbase dhe në një garë të keqe brenda gjakut se secila përfaqësuese do shkojë më mirë. E vetmja mundësi të bëhemi një, është bashkimi kombëtar, një ide qe vërtitet gjithnjë nëpër ambiente mbarëkombëtare, por që për momentin ende duket e largët. E deri atehërë, ditët ndërkombëtare europiane do të na gjejnë fatkeqësisht në dysh, futbollistë, drejtues, gazetarë e tifozë. Sot në Durrës do të ketë pak shqiptarë të Kosovës, mbase do të vinë më vonë se ende koha nuk eshtë ngrohur mirë, mbase do të vijnë sërish kur të lujmë me Serbinë… Ca… në Durrës, Ca… në Mitrovicë.
Ca në Durrës…, ca në Mitrovicë…0
Share.
als_Latn als_Latn eng_Latn